**KEIMENO 3**

**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**Ερώτηση 1.**

Να εντοπίσεις και να καταγράψεις δύο σημεία ειρωνείας του κειμένου.

**Αποδεκτή απάντηση**

Αυτούσια καταγραφή δύο σημείων(φράσεων ή προτάσεων) του κειμένου, που εκφράζουν ειρωνεία (σε αυτήν την περίπτωση ο εντοπισμός θεωρείται δεδομένος)

Π.χ. \* «γιατί τα κεφάτα ψαράκια έιναι πιο νόστιμα από τα θλιμμένα.»

 \*«θα καρφίτσωναν κι από ΄να παράσημο από φύκι και θα τού ΄διναν

 τον τίτλο του ήρωα »

**Ερώτηση 2.**

Με βάση το περιεχόμενο του κειμένου, στην πρώτη και τρίτη παράγραφο, να απαντήσεις αν συμφωνείς ή διαφωνείς με τον παρακάτω ισχυρισμό. Να δικαιολογήσεις την απάντησή σου σε ένα κείμενο 60 λέξεων λαμβάνοντας υπόψη ότι το κείμενο γράφτηκε κατά την περίοδο της ανόδου του Ναζισμού στη Γερμανία.

Ο συγγραφέας εξυμνεί τα χαρακτηριστικά της ανθρώπινης κοινωνίας

Συμφωνώ □ Διαφωνώ □

**Αποδεκτή απάντηση**

Διαφωνώ.

Η απάντηση στο αρχικό ερώτημα «Αν οι καρχαρίες ήταν άνθρωποι θα φέρονταν τότε πιο καλά στα μικρά ψαράκια;», «Σίγουρα» δεν επιβεβαιώνεται από τη συνέχεια. Ο συγγραφέας αναφέρεται αλληγορικά στην πρώτη παράγραφο, στον τρόπο με τον οποίο η εξουσία δημιουργεί ένα προστατευτικό και ελεγχόμενο περιβάλλον με σκοπό την εκμετάλλευση ανθρώπου από άνθρωπο, η οποία φτάνει στα όρια της εξόντωσης (όπως φαίνεται στην τρίτη παράγραφο), στοιχεία τα οποία χαρακτηρίζουν τη ναζιστική κοινωνία της Γερμανίας. Συνεπώς, ο συγγραφέας δεν εξυμνεί τα χαρακτηριστικά της ανθρώπινης κοινωνίας (60 λέξεις περίπου).

**Ερώτηση 3.**

Αναλαμβάνεις να εξηγήσεις σ’ ένα φίλο σου το αλληγορικό νόημα του κειμένου σε μια παράγραφο 80 λέξεων.

**Αποδεκτή απάντηση**

Οποιαδήποτε απάντηση αναφέρεται:

α) στα μέρη της αλληγορίας: καρχαρίες, ψάρια και (ισχυροί)/

 εξουσία, υπήκοοι

β) στην κυριαρχία των ισχυρών και στην εκμετάλλευση ατόμων από

 την εξουσία

**Ερώτηση 4.**

Δώσε έναν άλλο τίτλο στο κείμενο που να είναι κυριολεκτικός.

**Αποδεκτή απάντηση**

Οποιοσδήποτε τίτλος σχετικός με το θέμα του κειμένου, χωρίς να περιέχει μεταφορά

Π.χ. Η κυριαρχία των ισχυρών